নিজস্ব প্রতিবেদন : ফের সত্যরূপের শৃঙ্গ জয়। এবার ওশেনিয়ার উচ্চতম আগ্নেয়গিরি  শিখরে উড়ল তেরঙা। প্রথম ভারতীয় হিসেবে  পাপুয়া নিউগিনির মাউন্ট গিলাউয়ে জয় করলেন সত্যরূপ সিদ্ধান্ত।  আগ্নেয়গিরির সপ্তশৃঙ্গ অভিযানে আর মাত্র দুই শিখর ছুঁলেই বিশ্বরেকর্ড। দুর্গমকে জয় করার নেশা। সেই নেশার টানেই একের পর এক হার্ডল পেরিয়ে চলেছেন সত্যরূপ সিদ্ধান্ত। সপ্তশৃঙ্গ জয়ের পর তার পরবর্তী টার্গেট সেভেন ভলক্যানিক সামিটস। সেই লক্ষ্যের পথে আরও একধাপ এগোলেন সত্যরূপ। পাপুয়া নিউগিনির মাউন্ট গিলাউয়ে। ওশেনিয়ার উচ্চতম আগ্নেয়গিরি শিখর। উচ্চতা ৪ হাজার ৩৬৭ ফিট। বৃহস্পতিবার স্থানীয় সময় সকাল ১১টায় মাউন্ট গিলাউয়ের শিখরে পা রাখেন সত্যরূপ সিদ্ধান্ত। প্রথম ভারতীয় হিসেবে মাউন্ট গিলাউয়ের জয়ের কৃতিত্ব তাঁরই দখলে এল। পাপুয়া নিউগিনির উচ্চতম শিখর মাউন্ট উইলহেলম জয়েরও পরিকল্পনা আছে সত্যরূপের। লক্ষ্য জানুয়ারির মধ্যে বাকি দুটি ভলক্যানিক সামিট জয়। তাহলেই বিশ্বরেকর্ড গড়ে ফেলবেন এই বঙ্গসন্তান।